Alissa Mikhàilovna Gal·liàmova (en rus: Али́са Миха́йловна Галля́мова, en tàtar ciríl·lic: Алисә Михаил кызы Галләмова (Alisä Mixail qızı Ğällämova), nascuda el 18 de gener de 1972 és una jugadora d'escacs russa, filla de pare rus i mare tàtara (Gal·liàmova és el cognom de la seva mare). Té els títols de Gran Mestre Femení des de 1988 i de Mestre Internacional des de 1993, i ha estat dos cops subcampiona del món d'escacs, els anys 1999 i 2006.